Komission asetus (EY) N:o 2589/2001, annettu 27 päivänä joulukuuta 2001, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta



Virallinen lehti nro L 345 , 29/12/2001 s. 0018 - 0019



Komission asetus (EY) N:o 2589/2001, annettu 27 päivänä joulukuuta 2001, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (EY) N:o 2491/2001(2), ja erityisesti sen 11 artiklan 1 kohdan, sekä katsoo seuraavaa: (1) Luettelo kolmansista maista, joista peräisin tuotteiden on oltava, jotta ne voidaan pitää kaupan yhteisössä siten kuin asetuksen (ETY) N:o 2092/91 11 artiklan 1 kohdassa säädetään, annetaan komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) 349/2001(4), liitteessä. Luettelo on laadittu asetuksen (ETY) N:o 2092/91 11 artiklan 2 kohdan mukaisesti. (2) Tsekin tasavalta on esittänyt komissiolle hakemuksen tuoteluokkien lisäämisestä asetuksen (ETY) N:o 2092/91 11 artiklan 1 kohdan mukaisesti laadittuun luetteloon niin, että siihen sisältyisivät myös tuotantoeläimet ja eläintuotteet. Kyseinen valtio on toimittanut asetuksen (ETY) N:o 94/92 2 artiklan 2 kohdan mukaisesti edellytetyt tiedot. (3) Näiden tietojen tarkastelun ja Tsekin tasavallan viranomaisten kanssa sen jälkeen käytyjen keskustelujen perusteella voidaan päätellä, että tuotantoeläimiä ja eläintuotteita koskevat tuotanto- ja tarkastussäännöt kyseisessä maassa vastaavat asetuksessa (ETY) N:o 2092/91 vahvistettuja sääntöjä. (4) Tietojen tarkastelussa on kuitenkin tullut myös ilmi, että Tsekin tasavallan säännöt tuotteista, joissa on tai joissa on tarkoitus olla merkintä siirtymisestä luonnonmukaiseen tuotantotapaan, eivät vastaa asetuksen (ETY) N:o 2092/91 säännöksiä useampaa kuin yhtä maatalousperäistä aineosaa sisältävien tuotteiden osalta. Tämän vuoksi kyseinen asetus ei kata näitä tuotteita. (5) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 94/92 liitteen Tsekin tasavaltaa koskeva osa tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä joulukuuta 2001. Komission puolesta Franz Fischler Komission jäsen (1) EYVL L 198, 22.7.1991, s. 1. (2) EYVL L 337, 20.12.2001, s. 9. (3) EYVL L 11, 17.1.1992, s. 14. (4) EYVL L 52, 22.2.2001, s. 14. LIITE "TSEKIN TASAVALTA 1. Tuoteluokat: a) asetuksen (ETY) N:o 2092/91 1 artiklan 1 kohdan a alakohdassa tarkoitetut jalostamattomat kasvinviljelytuotteet sekä tuotantoeläimet ja jalostamattomat eläintuotteet, paitsi: - kasvinviljelytuotteet, joissa on tai joissa on tarkoitus olla merkintä siirtymisestä luonnonmukaiseen tuotantotapaan ja jotka sisältävät enemmän kuin yhtä maataloudesta peräisin olevaa ainesosaa, - tuotantoeläimet ja eläintuotteet, joissa on tai joissa on tarkoitus olla merkintä siirtymisestä luonnonmukaiseen tuotantotapaan, - vesiviljelytuotteet b) asetuksen (ETY) N:o 2092/91 1 artiklan 1 kohdan b alakohdassa tarkoitetut ihmisravinnoksi tarkoitetut jalostetut kasvinviljelytuotteet ja eläintuotteet, paitsi: - kasvinviljelytuotteet, joissa on tai joissa on tarkoitus olla merkintä siirtymisestä luonnonmukaiseen tuotantotapaan ja jotka sisältävät enemmän kuin yhtä maataloudesta peräisin olevaa ainesosaa, - eläintuotteet, joissa on tai joissa on tarkoitus olla merkintä siirtymisestä luonnonmukaiseen tuotantotapaan, - vesiviljelytuotteita sisältävät tuotteet. 2. Alkuperä: luokan 1 a) tuotteet ja luonnonmukaisesti tuotetut luokan 1 b) tuotteiden ainesosat, jotka on tuotettu Tsekin tasavallassa. 3. Tarkastuslaitos: 'KEZ o.p.s.' 4. Todistuksen antavat laitokset: 'KEZ o.p.s.' ja 'Department of Structural Policy and Rural Development'. 5. Luetteloon sisällyttämisen kestoaika: 30.6.2003."